Държавен вестник, бр. 40, 2019 г., стр. 56

СТР.  56	
Д Ъ Р Ж А В Е Н  В Е С Т Н И К 	
БРОЙ  40
§ 3. Наредбата се издава на основание 
чл. 11а, ал. 1, чл. 73, ал. 6 и чл. 74, ал. 3 и 4 
във връзка с § 13 от преходните и заключи-
телните разпоредби на Закона за кредитните 
институции и е приета с Решение № 149 от 
24 април 2019 г. на Управителния съвет на 
Българската народна банка.
§ 4. Тази наредба отменя Наредба № 10 от 
2003 г. за вътрешния контрол в банките (обн., 
ДВ, бр. 108 от 2003 г.; изм., бр. 102 от 2006 г.).
Управител: 
Димитър Радев
3545
НАРЕДБА № 20  
от 24 април 2019 г. 
за издаване на одобрения за членове на 
управителния съвет (съвета на директорите) 
и надзорния съвет на кредитна институция 
и изисквания във връзка с изпълнение на 
техните функции
Предмет
Чл. 1. С тази наредба се уреждат:
1. условията и редът за издаване или отказ 
за издаване на одобрение по чл. 11, ал. 3 от 
Закона за кредитните институции, както и 
необходимата информация и документи за 
издаване на одобрение;
2. критериите за установяване наличието 
на знания, умения и професионален опит, не-
обходим за управление на дейността на банка;
3. съдържанието на политиката за подбор 
и оценка на пригодността на членове на 
управителния съвет (съвета на директорите) 
и на надзорния съвет; 
4. изискванията към дейността на комитета 
за подбор по чл. 73в (комитета за подбор) от 
Закона за кредитните институции;
5. изискванията към въвеждането в работа 
и обучението на членовете на управителния 
съвет (съвета на директорите) и на надзорния 
съвет;
6. други изисквания към членовете на 
управителния съвет (съвета на директорите) 
и на надзорния съвет във връзка с изпълнение 
на техните функции;
7. предоставянето на информация на Бъл-
гарската народна банка (БНБ) за промени 
в състава на управителните и контролните 
органи;
8. документите, които се представят за 
удостоверяване спазването на изискванията 
към лицата, заемащи ключови позиции.
Оценка на пригодността на членовете на упра-
вителния съвет (съвета на директорите) и на 
надзорния съвет от страна на банките
Чл. 2. (1) Банките извършват оценка на 
индивидуалната пригодност на предложените 
лица за членове на управителния съвет (съвета 
на директорите) и на надзорния съвет, като 
вземат предвид:
1. наличието на добра репутация;
2. притежаването на знания, умения и опит 
за съответната длъжност;
3. способността им да изпълняват функци-
ите си честно, почтено и независимо;
4. възможността да отделят достатъчно 
време за изпълнението на своите функции.
(2) Банките извършват оценка на колек-
тивната пригодност на управителния съвет 
(съвета на директорите) и на надзорния съвет, 
като вземат предвид притежаването на доста-
тъчно знания, умения и опит за осигуряване 
управлението на рисковете в дейността с оглед 
стабилното управление на банката.
Условия за издаване на одобрение за член на 
управителен съвет или съвет на директорите 
на банка
Чл. 3. Лицата, за които се иска издаване 
на одобрение, за да бъдат избрани в управи-
телния съвет или в съвета на директорите на 
банка, трябва да отговарят на изискванията 
по чл. 11, ал. 1, т. 1 и т. 3 – 9 от Закона за 
кредитните институции, както и на едно от 
следните условия:
1. да са заемали не по-малко от 5 години 
длъжност с ръководни функции в предприя-
тия от банковия или финансовия сектор или 
в институции, сравними с банка, а ако имат 
висше икономическо или юридическо обра-
зование – не по-малко от 3 години;
2. да са заемали не по-малко от 10 години 
длъжност с ръководни функции във финансо-
вото управление на предприятия от нефинан-
совия сектор, чиито активи са съпоставими 
със стойността на активите на банката, а ако 
имат висше икономическо или юридическо 
образование – не по-малко от 5 години;
3. да са заемали не по-малко от 10 години 
длъжност с ръководни функции във финансо-
вото управление на държавни институции, а 
ако имат висше икономическо или юридическо 
образование – не по-малко от 5 години;
4. да са хабилитирани лица (преподаватели, 
научни работници) в областта на икономиката 
или правото.
Условия за издаване на одобрение за лице по чл. 10, 
ал. 1 от Закона за кредитните институции
Чл. 4. (1) Лицата, за които се иска издаване 
на одобрение, за да могат да управляват и 
представляват банка, трябва да отговарят на 
изискванията по чл. 11, ал. 1, т. 1 и т. 3 – 9 
от Закона за кредитните институции, както 
и на следните условия:
1. за лицата с висше юридическо или 
икономическо образование: да са работили 
най-малко 5 години на длъжност с ръководни